Tati Westbrook

Si **Tatiana Aleksandra Westbrook** (née **Krievins**; natawo Pebrero 14, 1982), mao ang usa ka YouTuber ug magmimek-ap gikan didto sa Tinipong Bansa.

## Binuhatan
### YouTube
Gisugdan ni Westbrook ang iyang tsanel sa YouTube niadtong Nobiyembre 7, 2010. Gamay ra ang iyang nahibal-an bahin sa mga kamera ug pag-*edit* sa una niyang pagsugod. Kaniadto naggugol siya og daghang oras sa pag-*edit* sa iyang mga bidyo, apan karon gamay ra ang iyang paggahin og mga takna.

Sumala sa *[[:en:Newsweek|Newsweek]]* giingon nga siya ang "inahan" sa komunidad-katahom sa YouTube. Naabot niya ang usa ka minilyong mga magsasalmot sa sayong bahin sa 2016.

Naghimo siya og mga bidyo kabahin sa mik-ap ug naghimo og mga subliay. Naghimo usab siya mga panudlo kon unsaon paggamit og mik-ap. Niadtong Oktubre 2019, milansad siya'g usa ka kosmetiko nga ginganla'g Tati Beauty, nga ang una niyang produkto usa ka paletta sa landong mata nga teksturag neyutral. Niadtong Nobiyembre 2021, gipahibalo ni Westbrook sa usa ka bidyo nga  ang Tati Beauty nagsira, tungod sa pandemya sa COVID-19 ug mga suliran nga ligal.

### Halo Beauty
Gitukod ni Westbrook ang Halo Beauty Inc. niadtong Pebrero 2018,  ug ang iyang kompanya namaligya og mga suplimento sa baytamina. Mokita siya og $1.3 ka milyon matang tuig gikan sa YouTube ug sa iyang kompanya usab.
### Panagsumpaki
#### Bahin kang James Charles
Niadtong Abril 22, 2019, gipaambit ni Westbrook ang usa ka istorya sa Instagram diin iyang gihisgotan ang gibati nga gibudhian sa komunidad sa katahom. Pipila ka takna sa wala pa ang iyang *post*, ang kaubang YouTuber nga si James Charles mipaambit og pagpasiugda alang sa SugarBearHai, usa ka kakompetensya sa kompanya ni Westbrook nga Halo Beauty. Niadtong Mayo 10, 2019, gipaambit ni Westbrook ang 43-minutos nga bidyo sa YouTube nga giulohan og "BYE SISTER..." diin iyang giangkon ang panag-away taliwala kaniya ug ni Charles dili lang bahin sa pagpasiugda apan bahin usab sa iyang kaagi kang Charles ug mga pasangil nga iyang gibiktima ang mga lalaki nga heterosekswal. Nakakuha siya'g labaw sa upat ka minilyong mga magsasalamot sa usa ka pitlaw isip sangpotanan sa bidyo, ug nawad-an si Charles og labaw sa tulo ka minilyong mga magsasalamot sa upat ka adlaw. Nakab-ot ni Westbrook ang kinatas-ang nagsunod sa kapin sa 10.6 ka minilyong mga magsasalamot. Gitubag ni Charles ang mga pag-angkon niadtong Mayo 18 pinaagi sa usa ka bidyo nga giulohan og "No More Lies" diin gipaambit niya ang iyang bahin sa istorya. Nawad-an si Westbrook og kapin sa usa ka minilyong mga magsasalamot, ug ang pagka-kwalipikado alang sa Diamond Creator Award sa YouTube.

Niadtong Hunyo 30, 2020, gipaambit ni Westbrook ang usa ka bidyo sa iyang tsanel sa YouTube nga giulohan og "Breaking My Silence...", gidetalye niya ang nahitabo sa wala pa ug pagkahuman sa iyang bidyo nga "BYE SISTER...", diin iyang giangkon nga si Shane Dawson ug Jeffree Star nagmaniobra kaniya sa paghimo'g bidyo batok kang Charles. Pagka-Hunyo 2021, ang bidyo wala na sa publiko.

#### Ang pagkiha sa Halo Beauty
Sukad niadtong Oktubre 20, 2020, si Westbrook ug ang iyang bana, gikiha sa kanhing *business partner* ug kauban-magtutukod sa Halo Beauty nga si Clark Swanson, alang sa paglapas sa kontrata, grabeng pagpabaya ug malimbongon nga pag-aghat kay may kalabotan kini sa linya sa bitamina ni Tati nga Halo Beauty.

## Kinabuhi
Si Tati usa ka Latabyano nga kaliwat. Niadtong 2017 naminyo siya ni James Westbrook, nga kanunay nga makita-an sa iyang mga bidyo sa YouTube. Siya usab aduna'y usa ka anak nga lalaki ginganla'g Taylor, nga panagsang makita-an usab sa iyang mga bidyo.

Niadtong Hunyo 2021, mibalik si Tati sa YouTube sa usa ka post nga giulohan og "A Year Later" diin gipahibalo niya nga mobalik siya sa sinugdanan sa paghimo og mga unsaon pag-*makeup* ug mga subliay. Kini moabut human sa dul-an sa usa ka tuig nga pahulay gikan sa YouTube uban sa iyang katapusang bidyo nga usa ka pagpangayo og pasaylo alang kang James Charles.

## Mga pakisayran

## Mga sumpay sa gawas
* 
*